text: 250 grænseskolebørn besøger Frøslevlejren og de hvide busser
  21 oktober 2015 kl. 09.30
  250 skolebørn fra fem af grænseområdets skoler besøger onsdag Frøslevlejren og kører i december til København for at se De Hvide Busser.
  I december 1944 kørte De Hvide Busser for første gang. Dengang blev danske fanger hentet hjem fra tyske KZ-lejre. Nu skal 250 børn fra fem af grænseområdets skoler så opleve historien på egen krop.
  Derfor er børnene onsdag på besøg i Frøslevlejren, hvor de skal opleve en fangelejr indefra. De skal derfor ind i den tidligere KZ-lejr, hvor de skal få et indtryk af fangernes forhold.
  I december bliver børnene også kørt med busser til København, hvor de skal besøge Nationalmuseet og se særudstillingen om De Hvide Busser. Over 17.000 mennesker blev hjulpet ud af KZ-lejrene ved hjælp af De Hvide Busser og det er den historie, børnene skal høre om.
  Bag projektet står “Rotary Padborg-Kruså” og Frøslevlejrens Efterskole. De har sammen indsamlet penge, så de deltagene skoler kan få rundvisning, oplevelser og bustur gratis.
  